מארק איווניר

מארק איווניר (נולד ב-6 בספטמבר 1968) הוא שחקן קולנוע, טלוויזיה ותיאטרון ישראלי, בעל קריירה בין-לאומית.

 ביוגרפיה
איווניר נולד בצ'רנוביץ שבברית המועצות (כיום באוקראינה). עלה עם משפחתו לישראל בשנת 1972 והתגורר בשכונת פרדס כץ שבבני ברק. לאחר שירותו בצה"ל ביחידה 8200, למד איווניר ליצנות ועבד ב-"Cirque Pauwels" בפריז. למד משחק בבית הספר ניסן נתיב.

 קריירה 
אחר כך שיחק בקאמרי ובאופרה הישראלית. לאחר מכן הצטרף לתיאטרון גשר, שם שיחק במשך כמעט עשור. בתקופה זו גילם את דורון, המורה למשחק, בסדרת הטלוויזיה "עניין של זמן". ב-1989 השתתף בסרטו של עמוס גיתאי, "ברלין ירושלים".

כשהוא בשנות השלושים שלו עבר ללונדון ללימודי משחק ובימוי אצל פיליפ גולייה, לאחר שקיבל מלגה. בלונדון השתתף בשני סרטים.

לאחר שאשתו קיבלה הצעת עבודה בלוס אנג'לס, המשפחה היגרה לארצות הברית בשלהי שנות ה-80. שם החלה קריירת המשחק הבין-לאומית שלו. תפקידו הראשון היה בסרט "נשר הברזל 2". הוא השתתף בתפקיד הקאפו מרסל גולדברג בסרטו של סטיבן ספילברג "רשימת שינדלר".

כמו כן הופיע בתפקידים קטנים בסרטים כגון "שומר המדינה" של רוברט דה נירו, "טרמינל" של ספילברג וב"אלוף ללא עוררין 2" ובתפקידי אורח בסדרות האמריקאיות "CSI", "המגן", "בית הבובות", "24", "מונק", "זהות בדויה", "ג'אג", "ווקר", "שליחות קטלנית: יומני שרה קונור", "פרינג'", "היחידה", "סוכן מחוק", ניקיטה", ״המנטליסט״, "רופא להשכיר", "הוואי חמש-אפס (2010)" ו-"TOUCH", "הרשימה השחורה", "הומלנד" ו"S.W.A.T".

איווניר שיחק בסדרה "עניין של זמן" וב-1998–1999, בסדרת ההמשך "20 פלוס" באותו התפקיד. הוא הופיע בשנת 2003 בסדרת הטלוויזיה "פרנקו וספקטור", דרמת עורכי דין בהפקת קשת. בשנת 2007 שיחק בסרט האקשן "מבוקש" בכיכובו של ריצ'רד גיר ואת סמל קאמרוב במשחק הווידאו Call of Duty 4. בשנת 2009 גילם את נח, הדמות הראשית בסדרת הדרמה "תיבת נח" ואת סמל קאמרוב במשחק הווידאו Call of Duty 6.

איווניר השתתף בסדרת סרטי אמנות הלחימה המשולבת Undisputed בתפקיד גאגא: בסרט "אלוף ללא עוררין 2" (Undisputed II: Last Man Standing, 2006) ובסרט "אלוף ללא עוררין 3" (Undisputed III: Redemption, 2010).

בשנת 2010 כיכב איווניר כדמות המרכזית בסרטו של ערן ריקליס "שליחותו של הממונה על משאבי אנוש" והיה מועמד לפרס אופיר על משחקו בסרט.

בשנת 2011 גילם שוב את סמל קאמרוב במשחק הווידאו Call of Duty 8.

בשנת 2012 שיחק בסרטו של ירון זילברמן "כלים שלובים", לצידם של פיליפ סימור הופמן, כריסטופר ווקן וקתרין קינר.
כמו כן שיחק איווניר בשנה זו בדרמת הריגול "תא גורדין" בתפקיד יאשה לונדין לצדם של רן דנקר, הלנה ירלובה, סלבה ביברגל, מוני מושונוב ונטע ריסקין.

בשנת 2013 שיחק בסדרה "להיות איתה" שיצר אסי עזר לקשת, לצד רותם סלע ואביב אלוש.

בשנת 2014 שיחק בפרק בסדרה "הרשימה השחורה". כמו כן דיבב את הדמות סת רות' במשחק הווידאו "Wolfenstein: The New Order" ובמשחק ההמשך Wolfenstein 2: The New Colossus שיצא ב-2017.

בשנת 2017 שיחק בעונה ה-2 של הסדרה "שטח מת" בפרק 11 כשהוא מגלם טרוריסט מבוקש. כן שיחק בסרט הגרמני "להתראות גרמניה" בבימויו של סם גרברסקי. בנוסף, שיחק בפרקים ה-8 וה-9 של סדרת הטלוויזיה "המושיעים" בתור שר ההגנה הרוסי.

בשנת 2018 גילם את איוון קרופין בעונה 5 ו-7 של "הומלנד".

בשנת 2018 גילם את דמותו של הרמטכ"ל מרדכי גור בסרט הקולנוע "שבעה ימים באנטבה", המבוסס על אירועי מבצע אנטבה. בהמשך אותה שנה הופיע בארבעה פרקים בסדרת הטלוויזיה "בארי" של רשת HBO, וכן גילם את ניקולאי הראשון, קיסר רוסיה בפרק 9 של הסדרה "אימה אמריקאית: אפוקליפסה" ששודרה ברשת FX.

בשנת 2019 שיחק בסרטו של פאבל לונגין "עשו", עיבוד קולנועי לספרו של מאיר שלו באותו השם. באותה השנה שיחק לצד כריס אוונס במותחן הריגול "אתר הצלילה בים האדום" שביים וכתב גידי רף, אודות מבצע נמל בית.

בשנת 2020 שיחק בסרטה של מירנדה ג'ולי "קג'יליונר". לוהק גם לאחד התפקידים הראשיים לצדה של הילרי סוונק בסדרת המדע הבדיוני של נטפליקס "הרחק" בתור מישה פופוב, קוסמונאוט רוסי ותיק מטעם רוסקוסמוס שהוא גם המהנדס של מעבורת החלל. שיחק גם בסדרת הטלוויזיה "האפיפיור החדש" בכיכובו של ג'וד לאו שביים פאולו סורנטינו עבור הערוצים HBO (ארצות הברית), Canal+ (צרפת), Sky Atlantic (איטליה). איווניר גילם את באוור, שגריר ארצות הברית לכס הקדוש. בסוף שנה זו גילם את אלכסיי בסדרת הטלוויזיה הספרדית "נזדרוביה" של רשת הטלוויזיה Movistar Plus+ בכיכובו של כוכב הקולנוע הספרדי הוגו סילבה.

בשנת 2023, שיחק לצד גל גדות בסרט של נטפליקס, "לב של אבן", בתור "מלך עלה".

בשנת 2024 השתתף בסדרת טלוויזיה גרמנית, בת 6 פרקים, בשם "משפחת צוויפלר" (או: "הצוויפלרים", "The Zweiflers"). הסדרה עוקבת אחר סיפורה של משפחה יהודית בגרמניה בת-זמננו, ואיווניר מגלם פסיכיאטר יהודי, הנשוי לבתו של אבי המשפחה, שמחה צוויפלר (מייק בורשטיין), בעל רשת מעדניות בפרנקפורט, שעשה את הונו עם סיום מלחמת העולם השנייה בתעשיית המין. הסדרה זכתה בפרס פסטיבל קאן סירייס לסדרה הטובה ביותר.

בנוסף השתתף איווניר בשנת 2024 בסרט "אמיליה פרז", דרמת הפשע המוזיקלית של הבמאי ז'אק אודיאר, כרופא ישראלי שמנתח ברון סמים מקסיקני, השואף לשנות את מינו לאישה.

בשנת 2025 השתתף בסדרה "יום אפס" (נטפליקס).

 חיים אישיים 
איווניר נשוי למאיה רז, שדרנית בגלי צה"ל, אחותה למחצה של השחקנית רומי אבולעפיה, בתם של העיתונאי מנשה רז והשדרנית והשחקנית רינת אבולעפיה. אב לשתי בנות ומתגורר בלוס אנג'לס שבארצות הברית.

 פילמוגרפיה 
 קולנוע 
 שנה שם בעברית דמותהערות 1988נשר הברזל 2בליונב 1989ברלין ירושליםדב בן גלמןסרט ישראלי 1991מחץ הדלתא 3: משחק ההרגפיטר 1993 רשימת שינדלרמרסל גולדברג1994ארץ חדשהאלכססרט ישראלי 2000האיש שבכה איש בחנות 2001הוליווד פאלמס מוביל רוסי 2003איש החשמלאברהם רוטנברגסרט ישראליMarinesמייג'ור דמיטרי קירילנקובהפקתם של בועז דוידזון ואבי לרנר 2004טרמינלנהג המונית גוראן 2005מתי אוכלים?רפימר וגברת סמית'פטרוןהחותךד"ר יוסף 2006אלוף ללא עוררין 2גאגאשומר המדינהולנטין מירונוב #2 2007מבוקשבוריס 2008מה בדיוק קרה?ג'ונישחק אותה סמארטרוסי במקלחת 2010הולי רולרסמנדל גולדאלוף ללא עוררין 3גאגאשליחותו של הממונה על משאבי אנוש הממונה על משאבי אנושסרט ישראליבונראקואדי 2011360הבוסג'וני אינגליש חוזרארטם קארלנקו, מרגל ק.ג.ב. לשעברהרפתקאות טינטין: תעלומת החד-קרןחיל אפגני / מזכירדיבוב 2012נס גדולדמיטריהמדינה הרביעיתאסלןכלים שלוביםדניאל לרנר 2016The Man Who Was Thursdayג'ק 2017להתראות גרמניההולצמןסרט גרמני 2018שבעה ימים באנטבהמוטה גור 2019 אתר הצלילה בים האדום יצחק ברקעשויעקב 2020קג'יליונר סטוביק מאן 2023לב של אבן מלך עלה2024אמיליה פרזדוקטור וסרמןסרט צרפתי דובר ספרדית

 טלוויזיה 
 שנה סדרה דמות הערות1993דו-קרברוזנטל הצעירסרט טלוויזיה של הערוץ הראשון 1996–1995עניין של זמןדורון7 פרקים1996מר מאניאפרים שפירו3 פרקים199820 פלוסדורון4 פרקים; ספין אוף ל"עניין של זמן"1999רומן סודידנקוסרט טלוויזיה של CBS 2001ווקר שכיר חרב צרפתי פרק: "Blood Diamonds"החיההמנהיגפרק: Travinia: Part 2"מת אחרוןליקטיקפרק: "The Mulravian Candidate"2002סוכנות הביון (אנ')רמיל פולבון2 פרקיםג'אגקפטן יואלפרק: "The Promised Land"בומטאוןואדים סולוניקפרק: "The Freak"2003רשתות אל. איי.אנטולי דריאןפרק: "All That Glitters"24טראסק2 פרקיםמונקאדגר היינזפרק: "Mr. Monk Goes To The Circus"זהות בדויהבוריס אורנסקיפרק: "Reunion"ללא עקבותיבגני פוטקיןפרק: "Prodigy"מטריקס: האיוםאלפא-126פרק: "Alpha-126"2004–2003פרנקו וספקטורנמרוד סגלסוןסדרה ישראלית; תפקיד ראשי2004NYPD Blueאיליה אנטרופובפרק: "You Da Bomb"2005CSI: ניו יורקמקסאוול ניימןפרק: "Blood, Sweet, and Tears"המגןאלכס קוזדובפרק: "Hurt"2006CSIסירקי המנהלפרק: "Built to Kill: Part 1"היחידהיוריפרק: "Extreme Rendition"תשוקהיוסטין7 פרקים2007קרוב לביתניקולאי שווצ'נקופרק: "Internet Bride"חוק וסדרניקולס ברזיןפרק: "Fallout"קייןדימיטרי יאסיס4 פרקים2008שליחות קטלנית: יומני שרה קונורדימיטרי שיפקוב2 פרקיםהעשיריםפליקס מינקוב2 פרקיםהמנקהגאזה2 פרקיםהאויב הכי גרוע של עצמיעוזי קפלניקוףפרק: "Breakdown" 2009בית הבובות סיריל פרק: "The Gray Hour"CSI: מיאמיגרגור קספרוב2 פרקיםתיבת נחנחסדרה ישראלית; תפקיד ראשי 2010Im Angesicht des Verbrechens אנדריי, מאפיונר רוסי סדרת טלוויזיה גרמנית; 9 פרקיםסבטלנהפטרפרק: "Wish Fulfillment"פרינג' רולנד דייוויד בארט פרק: "Marionette"2011ניקיטהולדימיר איוונובפרק: "Alexandra"סוכן מחוקאיון וסקובפרק: "Depth Perception"2012טאצ'יורי אנדרייבפרק: "1+1+3"המשלח סרגיי זארוב פרק: "Payback"ההיסטוריה הסודית של ארצות הבריתניקיטהפרק: "Chapter 6: JFK - To the Brink"2013–2012רופא להשכירדימיטרי וסילייב7 פרקים 2015–2012תא גורדין יעקב "יאשה" לונדין סדרה ישראלית; תפקיד ראשי; 2 עונות 2017–2013 להיות איתה צביקה גרנותסדרה ישראלית; תפקיד ראשי; 2 עונות 2014 גרים בוריס מישקין פרק: "Red Menace"בראקו לבאני ג'ורדניה סדרת טלוויזיה צרפתית; (עונה 3); 7 פרקיםהרשימה השחורה איוואן פרק: "Ivan (No. 88)iהמנטליסט יאן נמיץ פרק: "Orange Blossom Ice Cream"משבר בוריס מקארוב פרק: "How far would you come"2015שוטרים בדםאיון ראדצ'נקופרק: "The Poor Door"הוואי חמש-אפסגריג דובריאןפרק: "Kahania"דיגשר ההגנהפרק: "Armageddon Protcol"2018–2015הומלנד איוואן קרופין, סוכן הביון הרוסי 9 פרקים2017שטח מתאנטון סטפולובפרק: "Droll, Autumn, Unmutual Lord"ג'ף וכמה חייזריםיבגני / חייזר קרימינלידיבוב; 3 פרקיםמזכירת המדינהטימור סורוקהפרק: "Estraordinary Hazard"המושיעיםהשר פוטורוב2 פרקיםטרנספרנטניצן4 פרקים 2018בארי ואצ'ה / רוסלן 4 פרקיםS.W.A.T. אביב כהן פרק: "Never Again" אימה אמריקאית: אפוקליפסה ניקולאי הראשון פרק: "Fire and Reign"2019עבור כל האנושותמיקייל מיקיילוביץ'2 פרקים2020האפיפיור החדשבאוור7 פרקיםהרחקמישה פופוב10 פרקים; תפקיד ראשיNasdroviaאלכסיי4 פרקים2022חוק וסדר: פשע מאורגןמיכאיל אברמובפרק: "All That Glitters"Litvinenkoאלכסנדר גולדפרב4 פרקים2023Pantheonיאירדיבוב; 2 פרקים2024Die Zweiflersג'קי הורוביץמיני-סדרה גרמניתראש העיר של קינגסטאוןרומן8 פרקים2025יום אפסנתן מהמוסד3 פרקים

 קישורים חיצוניים 


 מארק איווניר, באתר תיאטרון גשר

 ביקורות וראיונות 










 הערות שוליים 

קטגוריה:עולים בשנות ה-1970
קטגוריה:ישראלים ילידי ברית המועצות
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:בוגרי תיכון רמז (בני ברק)
קטגוריה:בוגרי הסטודיו למשחק ניסן נתיב
קטגוריה:מהגרים מישראל לארצות הברית
קטגוריה:ישראלים שנולדו ב-1968